Ishockeyspilleren Nick Olesen har forlænget sin kontrakt med Frederikshavn White Hawks, og vil derfor være at finde på holdet i de kommende to sæsoner. -Vi fik allerede i sidste sæson set prøver på det store talent Nick besidder, da han kom til klubben i starten af 2016. Nick fik sat mange positive præg på holdet, og vi glæder os over at kunne beholde Nick i de kommende to sæsoner, skriver Elite Nord Frederikshavn i en pressemeddelelse. Nick Olesen blev i januar i år hentet til Frederikshavn efter have spillet for det svenske hold Brunflo. Men en tur hjem i Metal Ligaen var et skidt mod et højere niveau. Men der er stadig interesse i Nick Olesen uden for Danmarks grænser. -Vi er klar over, der er stor interesse for Nick i flere udenlandske klubber, hvor han allerede har prøvet sit talent af flere steder. Vi tror på, vi kan udvikle Nick yderligere med masser af spilletid i Metal Ligaen, inden han måske igen prøver sit talent af i udlandet, skriver klubben. Elite Nord Frederikshavn lægger også vægt på, at det er en fordel, at Nick har været med i den sidste del af sæsonen, og derfor er han godt klædt på til den nye sæson. -Jeg er glad for forlængelsen af min kontrakt med White Hawks. Jeg udviklede mig meget, på den korte tid jeg var her i sidste sæson, og jeg tror på, jeg kan udvikle mig endnu mere i næste sæson. Jeg vil ikke lægge skjul på, at mit mål er at komme til Sverige igen, men nu gælder det White Hawks, hvor jeg forventer, vi spiller med i toppen af ligaen igen til næste sæson, udtaler Nick Olesen.

Opsummering:
På trods af international interesse i ishockeyspiller Nick Olesen, så er kontrakten med Frederikshavn White Hawks forlænget til to kommende sæsoner.